**RÁMCOVÁ DOHODA**

**uzatvorená medzi zmluvnými stranami v súlade s ustanovením § 409 a násl. zákona č. 513/1991 Zb. Obchodný zákonník v znení neskorších predpisov a zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**(ďalej len „Rámcová dohoda“)**

**Článok I.**

**Zmluvné strany**

**1.1. Kupujúci:** **Pôdohospodárska platobná agentúra**

 Sídlo: Hraničná 12, 815 26 Bratislava

V mene ktorej koná: Mgr. Jozef Kiss, MA. – generálny riaditeľ

 IČO: 30 794 323

 DIC:

 Bankové spojenie: Štátna pokladnica

 IBAN:

Pôdohospodárska platobná agentúra je rozpočtová organizácia zriadená zákonom č. 473/2003 Z. z. o Pôdohospodárskej platobnej agentúre, o podpore podnikania v pôdohospodárstve a o zmene a doplnení niektorých zákonov v znení neskorších predpisov

 *(ďalej len „****Kupujúci****“)*

**1.2.** **Predávajúci:**

 Sídlo:

 V mene ktorej koná:

 Bankové spojenie:

 IBAN:

 BIC:

 IČO:

 DIČ:

 IČ DPH:

Zapísaný v Obchodnom registri Okresného súdu ...

*(ďalej len „****Predávajúci****“)*

 *(spoločne ako aj „****zmluvné strany****“ alebo jednotlivo „****zmluvná strana****“)*

**Článok II.**

**Predmet Rámcovej dohody**

1. Zmluvné strany uzatvorením tejto Rámcovej dohody prejavujú svoju vôľu dohodnúť podmienky a spôsob realizácie predmetu Rámcovej dohody, ktorým je dodávka osobných motorových vozidiel kategórie M1 - motorové vozidlá s najmenej štyrmi kolesami navrhnuté a konštruované najmä na prepravu osôb a ich batožiny – ekologické/hybrid, ktorých bližšia špecifikácia a počet je uvedená v Prílohe č. 1 tejto Rámcovej dohody (ďalej len „**vozidlá**“ alebo **„tovar**“) v zmysle ustanovení tejto Rámcovej dohody, a to v rozsahu a spôsobom uvedeným v jednotlivých čiastkových zmluvách.
2. Predmetom plnenia podľa bodu 2.1. tohto článku Rámcovej dohody bude dodávka vozidiel, uvedených v Prílohe č.1 tejto Rámcovej dohody. Jednotlivé plnenia tejto Rámcovej dohody sa budú realizovať na základe čiastkových zmlúv uzatvorených medzi Kupujúcim a Predávajúcim, ktoré môžu mať formu objednávky v zmysle ďalej uvedeného.
3. Zmluvné strany vyhlasujú a zaväzujú sa, že za účelom plnenia tejto Rámcovej dohody sa budú riadiť ustanoveniami tejto Rámcovej dohody pri uzatváraní jednotlivých čiastkových zmlúv, na základe ktorých sa Predávajúci zaviaže dodať Kupujúcemu dohodnuté vozidlá a previesť na neho vlastnícke právo k týmto vozidlám a Kupujúci sa zaviaže dohodnutým spôsobom spolupôsobiť, dohodnuté vozidlá prevziať a Predávajúcemu zaplatiť dohodnutú kúpnu cenu,

**Článok III.**

**Uzatváranie čiastkových zmlúv**

* 1. Návrh na uzavretie čiastkovej zmluvy s Predávajúcim podáva Kupujúci formou písomnej objednávky na dodanie dohodnutého vozidla. Objednávka Kupujúceho musí byť úplná. Za úplnú objednávku sa podľa tejto Rámcovej dohody považuje len objednávka čitateľná, s údajmi uvedenými v bode 3.2. a podpísaná Kupujúcim.
	2. Zmluvné strany sa dohodli, že objednávka Kupujúceho musí obsahovať najmä :
1. názov a sídlo Kupujúceho,
2. množstvo a špecifikáciu objednávaného tovaru (vozidla),
3. miesto dodania tovaru a miesto plnenia,
4. lehotu, v ktorej má byť tovar dodaný (doba dodania),
5. dátum vystavenia objednávky,
6. bankové spojenie, IČO, DIČ,
	1. Kupujúci sa zaväzuje, že objednávku doručí Predávajúcemu osobne, poštou, e-mailom na kontaktné údaje uvedené v bode 11.2. tejto Rámcovej dohody.
	2. Predávajúci je povinný najneskôr nasledujúci pracovný deň po dni doručenia objednávky od Kupujúceho, potvrdiť príjem a akceptáciu objednávky a to rovnakou formou, akou bola objednávka doručená Predávajúcemu (osobne, poštou, mailom). Potvrdením objednávky zo strany Predávajúceho sa považuje čiastková zmluva za uzavretú, s tým, že Predávajúci je povinný dodať Kupujúcemu vozidlo podľa príslušnej objednávky do dohodnutého miesta dodania v dobe dodania určenej v objednávke alebo v tejto Rámcovej dohode a Kupujúci takto objednané vozidlo prevezme a zaväzuje sa za neho zaplatiť dohodnutú kúpnu cenu.
	3. V prípade, ak Predávajúci z akýchkoľvek dôvodov, s výnimkou dôvodov spočívajúcich vo vyššej moci, nepotvrdí (neakceptuje) objednávku v lehote stanovenej v bode 3.4. tohto článku Rámcovej dohody a to ani po telefonickej resp. emailovej urgencii zo strany Kupujúceho, považuje sa nasledujúci pracovný deň po dni doručenia riadne vystavenej objednávky Predávajúcemu, za deň akceptácie objednávky (deň uzatvorenia čiastkovej zmluvy).

**IV.**

**Základné podmienky platné pre čiastkové zmluvy**

1. Kupujúci a Predávajúci sa pri vypracovávaní čiastkových zmlúv budú riadiť platnými ustanoveniami Obchodného zákonníka č. 513/1991 Zb. v znení neskorších predpisov.
2. Na základe ustanovení § 409 Obchodného zákonníka zmluvné strany uzatvoria čiastkové zmluvy na dodanie vozidiel formou objednávok, pričom právny vzťah založený objednávkami (čiastkovými zmluvami) sa bude riadiť najmä nižšie uvedenými článkami s nasledovným znením:

 I. Predmet zmluvy

1. Predávajúci sa zaväzuje dodať Kupujúcemu dohodnuté vozidlá, pre­viesť na neho vlastnícke právo k týmto vozidlám a Kupujúci sa zavä­zuje dohodnutým spôsobom spolu­pôsobiť, dohodnuté vozidlá prevziať a zapla­tiť Predávajúcemu kúpnu cenu v dohodnutej výške.
2. Predávajúci sa zaväzuje, že Kupujúcemu dodá vozidlá:
	* + - v dohodnutom množstve podľa objednávky Kupujúceho,
			- v dohodnutých technických parametroch, príslušenstve a výbave,
			- v predpísanej alebo schválenej akosti (pokiaľ je záväzne ustanovená alebo pokiaľ to vyplýva z osobitných predpisov, napr. technických noriem) alebo v akosti uvádzanej výrobcom, inak v obvyklej akosti,
			- s vyznačenými údajmi o výrobcovi a tovare, a to v súlade s príslušnými právnymi predpismi,
			- riadne uspôsobené na prepravu,
			- a vykoná zaškolenie obsluhy na dodané vozidlá v mieste dodania.

II. Doba dodania a miesto dodania

1. Predávajúci sa zavä­zuje kupujúcemu dodať vozidlá v dohodnutej dobe a do určeného miesta dodania. V prípade ak sa zmluvné strany v čiastkovej zmluve nedohodnú inak, je doba dodania vozidla stanovená na 90 kalendárnych dní odo dňa doručenia objednávky Predávajúcemu.
2. Povinnosť Predávajúceho dodať kupujúcemu vozidlo je splnené tým, že Kupujúcemu umo­žní s  vozidlom nakladať (t. j. vozidlo prevziať) v dohod­nu­tom mieste dodania a zároveň Kupujúcemu odovzdá všetky potrebné doklady od vozidla (technický preukaz, manuál a pod.).
3. Kupu­júci sa za­vä­zuje prevziať vozidlo v dohodnutom mieste dodania podľa ďalej uvedeného článku III. Prevzatie tovaru.
4. Miestom plnenia čiastkovej zmluvy je sídlo Kupujúceho alebo kontaktné miesta Kupujúceho podľa špecifikácie miesta plnenia v čiastkovej zmluve.

III. Prevzatie vozidla

1. Pri prevzatí vozidla na zmluvne dojednanom mieste dodania je Kupujúci povinný dodané vozidlo prezrieť.
2. Prevzatie dodaného vozidla je Kupujúci povinný Predávajúcemu písomne potvrdiť na doda­com liste. Jedna kópia dodacieho listu ostáva Kupujúcemu. V prípade uplatnenia výhrady pri dodaní vozidla ostáva vozidlo vo vlastníctve Predávajúceho až do doby, kým Predávajúci neodstráni prekážku, ktorá bráni Kupujúcemu vozidlo riadne prevziať.
3. Nebezpečenstvo škody na vozidle prechádza na Kupujúceho vždy v čase, keď prevezme vozidlo v zmysle a spôsobom uvedeným v predchádzajúcom odseku, alebo ak tak neurobí včas, potom v čase, keď mu Predávajúci umožní nakladať s vozidlom a Kupujúci poruší čiastkovú zmlu­vu tým, že vozidlo bez uvedenia dôvodu neprevezme.
4. Vlastnícke právo k vozidlu nadobúda Kupujúci prevzatím dodaného vozidla od Predávajúceho bez výhrad. V prípade uplatnenia výhrady pri dodaní vozidla ostáva vozidlo vo vlastníctve Predávajúceho, až do doby, kým Predávajúci neodstráni prekážku, ktorá bráni Kupujúcemu vozidlo riadne prevziať.
5. Predávajúci dodá spolu s vozidlom dokumentáciu patriacu ku každému vozidlu (servisná knižka, záznam zaškolenia obsluhy, návod na obsluhu a údržbu v slovenskom jazyku) a vybavenie vozidla vrátane povinnej výbavy.
6. Predávajúci vykoná kurz základnej údržby a to pri dodaní každého vozidla.
7. Predávajúci je povinný poskytnúť Kupujúcemu pri dodaní všetkých vozidiel nevyhnutnú súčinnosť pri úkonoch spojených s prideleným EČV.
8. Predávajúci sa zaväzuje, že všetky ním dodané vozidlá podľa tejto Rámcovej dohody budú spĺňať v čase ich dodania a počas platnosti tejto Rámcovej dohody všetky nižšie uvedené všeobecne záväzné právne predpisy a technické normy:
9. Zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov,
10. Zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov,
11. Vyhláška MDPaT SR č. 134/2018 Z. z, ktorou sa ustanovujú podrobnosti o prevádzke vozidiel v cestnej premávke v znení neskorších predpisov,
12. Vyhláška MV SR č. 9/2009 Z. z., ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov,
13. Vyhláška SÚBP a SBÚ č. 208/1991 Zb. o bezpečnosti práce a technických zariadení pri prevádzke, údržbe a opravách vozidiel v znení neskorších predpisov,
14. Vyhláška MPSVR SR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov
15. Zmluvné strany sa dohodli, že súčasťou dodávky každého vozidla musí byť povinná výstroj a výbava vozidla v zmysle zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov a to súprava lekárnička, hasiaci prístroj s montážou, reflexná vesta, homologizovaný prenosný výstražný trojuholník, plnohodnotné koleso s diskom a s plnohodnotnou náhradnou pneumatikou a podložky na upevnenie tabuliek s evidenčným číslom.
16. Zvláštna výbava v OE a TOV (č. k. 20058/2010/ŠDÚ z 46941 zo dňa 12.11.2010 Ministerstvo dopravy, výstavby a regionálneho rozvoja Slovenskej republiky, štátny dopravný úrad po dohode s Ministerstvom vnútra Slovenskej republiky, Prezídiom Policajného zboru, odborom dokladov a evidencií vydáva nasledovné upresnenie k zvláštnej výbave.
17. platné osvedčenie o evidencii preukazujúce schválenie vozidla pre premávku na pozemných komunikáciách v slovenskom jazyku vydané podľa § 23 zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov.

IV. Zodpovednosť za vady a záruka za akosť

1. Predávajúci zodpovedá za vady, ktoré má dohodnuté vozidlo v okamihu, keď prechádza nebezpečenstvo škody na vozidle na Kupujúceho a za vady vozidla, ktoré sa vyskytnú po prevzatí dohod­nutého vozidla v záručnej dobe.
2. Predávajúci preberá záväzok zo záruky za akosť dodaného vozidla, pričom dĺžka záručnej doby pre jednotlivé vozidlo je 48 mesiacov resp. dojazdených 150.000 (slovom stopäťdesiattisíc) km podľa toho, ktorá z vyššie uvedených skutočnosti nastane skôr; záručná doba začne plynúť odo dňa dodania vozidla Kupujúcemu, uvedeného v dodacom liste.
3. Práva zo zodpovednosti za vady, ktoré sa vyskytnú v záručnej dobe uplatní Kupujúci u Predávajúceho v záručnej dobe,
4. Kupujúci je povinný vady tovaru bez zbytočného odkladu po ich zistení oznámiť Predávajúcemu písomne *na adresu ..............................., tel. ................................, e-mail .......................... (doplní uchádzač)*. V oznámení o vadách predmetu kúpy musí Kupujúci vady špecifikovať (opísať a uviesť, ako sa prejavujú) a uviesť, aký nárok z vád uplatňuje.
5. Predávajúci sa zaväzuje, že vybaví reklamáciu Kupujúceho bez zbytočného odkladu, najneskôr však do 30 dní po doručení správy o vadách vozidla. V prípade, ak Predávajúci riadne neodstráni reklamované vady v lehote uvedenej v predchádzajúcej vete, má Kupujúci právo odstúpiť od čiastkovej zmluvy a zároveň aj od Rámcovej dohody.
6. Predávajúci sa zaväzuje vykonať počas záručnej doby záručné prehliadky na vlastné náklady v sieti záručných stredísk plošne pokrývajúce celé územie Slovenskej republiky, pričom tento zoznam tvorí Prílohu č. 3 tejto Rámcovej dohody.

**Článok V.**

**Kúpna cena a platobné podmienky**

1. Kúpna cena bude za plnenia čiastkovej zmluvy ( objednávky ) stanovená nasledovne:
	* + - v prípade požiadavky Kupujúceho na vozidlo podľa Prílohy č. 1 tejto Rámcovej dohody ako násobok jednotkovej ceny príslušného vozidla podľa Prílohy č. 1 tejto Rámcovej dohody a počtu jednotiek daného vozidla,
2. Kúpna cena zahŕňa dopravu vozidla do dohodnutého miesta dodania, ako aj všetky ostatné náklady Predávajúceho vynaložené v súvislosti s dodaním objednaného vozidla Kupujúcemu, vrátane colných a daňových poplatkov, vrátane dodania príslušnej dokumentácie a povinnej výbavy, zaškolenia obsluhy Kupujúceho, poskytnutia kurzu základnej údržby, poskytnutia súčinnosti pri dodaní a prevzatí vozidla a záručných prehliadok. Cena za dodané vozidlá je konečná a nemenná. V dohodnutej kúpnej cene nie je zahrnutá právnym predpisom stanovená daň z pridanej hodnoty – t. j. k fakturovaným cenám za dodané vozidlá bude uplatnená DPH v zmysle platných právnych predpisov Slovenskej republiky v čase fakturácie.
3. Predávajúcemu vzniká nárok na zaplatenie kúpnej ceny riadnym dodaním vozidla Kupujúcemu do dohodnutého miesta dodania v dohodnutom množstve a kvalite, potvrdením dodacieho listu Kupujúcim a doručením faktúry za predmetné plnenie Kupujúcemu.
4. Predávajúci vystaví za dodané vozidlo faktúru so splatnosťou 30 dní odo dňa doručenia faktúry Kupujúcemu, vždy po riadnom dodaní a prevzatí vozidla bez výhrad. Predávajúci pošle vystavenú faktúru na adresu sídla Kupujúceho uvedeného v článku I. tejto Rámcovej dohody. Súčasťou faktúry bude oprávnenými osobami obojstranne potvrdená objednávka a kópia dodacieho listu potvrdeného Kupujúcim. Faktúry budú vystavené v slovenskom jazyku a uhradené v oficiálnej mene Slovenskej republiky, aktuálne platnej ku dňu vystavenia príslušnej faktúry.
5. V prípade, že faktúra nebude obsahovať všetky náležitosti podľa § 74 ods. (1) zákona č. 222/2004 Z. z. v platnom znení, alebo k nej nebudú priložené doklady dohodnuté zmluvnými stranami, je Kupujúci oprávnený vrátiť ju Predávajúcemu na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej alebo doplnenej faktúry.
6. Priemer troch najnižších zistených cien za porovnateľný tovar (vozidlo) na trhu v Slovenskej republike zisťuje Predávajúci prieskumom, pričom obdobím, za ktoré sa ceny porovnávajú, je obdobie šiestich mesiacov bezprostredne predchádzajúcich určeniu ceny tovaru a do priemeru sa musia vziať do úvahy aspoň tri cenové ponuky na porovnateľné tovary, ak v čase ich zisťovania existujú. Porovnateľným tovarom sa pre účely tejto Rámcovej dohody rozumie tovar rovnaký alebo svojimi parametrami porovnateľný s tovarom uvedeným v Prílohe č. 1 tejto Rámcovej dohody, pričom pri porovnávaní cien musí Predávajúci vychádzať nie len zo samotnej ceny tovaru, ale aj z nákladov na dopravu, balné, distribúciu či iných nákladov spojených s obdobným tovarom, ktoré sú zahrnuté v cene tovaru podľa tejto Rámcovej dohody. V prípade, ak z takto vykonaného priemeru troch najnižších cien porovnateľného tovaru na trhu (s prihliadnutím aj na náklady dopravy, balného, distribúcie a ďalších nákladov zahrnutých v cene tovaru podľa tejto Rámcovej dohody) bude preukázané, že tento priemer je nižší ako ceny podľa tejto Rámcovej dohody, zaväzuje sa Predávajúci na všetok tovar, pri ktorom bude takto vypočítaným priemerom najnižších cien preukázaná nižšia cena na trhu a ktorý bude objednaný podľa tejto Rámcovej dohody po preukázaní tejto skutočnosti, poskytnúť dodatočnú zľavu vo výške rozdielu medzi cenou podľa tejto Rámcovej dohody a cenou zistenou ako priemer troch najnižších cien porovnateľného tovaru na trhu Slovenskej republiky. Takto vypočítanú dodatočnú zľavu na predmetné tovary je Predávajúci povinný poskytovať Kupujúcemu na dotknuté tovary do doby, kým Predávajúci nepreukáže, že došlo k zmene priemeru troch najnižších cien porovnateľných tovarov na trhu v Slovenskej republike, pričom v závislosti od výšky zmeny tohto priemeru Predávajúci upraví výšku takto poskytovanej dodatočnej zľavy alebo ju prestane poskytovať, ak z tohto priemeru vyplynie, že tento priemer troch najnižších cien porovnateľného tovaru na trhu dosiahol vyššie ceny, ako kúpne ceny podľa tejto Rámcovej dohody.

**Článok VI.**

**Nadobudnutie vlastníckeho práva a prechod nebezpečenstva škody**

1. Vlastnícke právo k  tovaru nadobúda Kupujúci prevzatím dodaného vozidla od Predávajúceho bez výhrad. V prípade uplatnenia výhrady pri dodaní vozidla ostáva vozidlo vo vlastníctve Predávajúceho až do doby, kým Predávajúci neodstráni prekážku, ktorá bráni Kupujúcemu riadne prevziať vozidlo.
2. Ne­bezpečenstvo škody na vozidle prechá­dza na Kupujú­ceho okamihom, keď Predávajúci splní svoju povinnosť dodať dohodnuté vozidlo Kupujúcemu podľa tejto Rámcovej dohody a Kupujúci neuplatní pri preberaní vozidla výhrady k jeho množstvu alebo kvalite, prípadne inej vade, ktorá bráni Kupujúcemu, aby vozidlo považoval za vozidlo bez vád.

**Článok VII.**

**Zmluvné sankcie a ďalšie dojednania**

1. Ak Predávajúci je v omeškaní s dodaním vozidla, má Kupujúci právo uplatniť voči nemu zmluvnú pokutu vo výške 0,04% z ceny vozidla za každý jeden aj začatý deň omeškania.
2. Ak Predávajúci je v omeškaní s vykonaním záručnej prehliadky, má Kupujúci právo uplatniť voči nemu zmluvnú pokutu vo výške 50,- Eur za každý aj začatý deň omeškania.
3. Ak Kupujúci mešká s platbou po termíne splatnosti, má Predávajúci právo uplatniť úrok z omeškania vo výške stanovenej podľa všeobecne záväzných právnych predpisov SR.
4. Rozhodnutie požadovať zaplatenie zmluvnej pokuty, resp. úroku z omeškania, oznámi oprávnená zmluvná strana doručením penalizačnej faktúry druhej zmluvnej strane.
5. Uplatnením zmluvnej pokuty nie je dotknutý nárok na náhradu škody spôsobenej porušením zmluvných povinností.
6. Zmluvné strany sa zaväzujú, že si budú poskytovať potrebnú súčin­nosť pri plnení záväzkov z tejto Rámcovej dohody a navzájom si budú ozna­movať všetky okolnos­ti a informácie, ktoré môžu mať vplyv na uzavieranie jednotlivých čiastkových zmlúv podľa podmienok dohodnutých v tejto Rámcovej dohode.
7. Predávajúci sa zaväzuje, že bude s Kupujúcim bez zbytočného odkladu rokovať o všetkých otázkach, ktoré by mohli negatívne ovplyvniť proces dodania dohodnutého vozidla podľa tejto Rámcovej dohody, a že mu bude oznamovať všetky okolnosti, ktoré by mohli ohroziť dohodnutý termín pre dodanie vozidla v zmysle platne uzatvorenej čiastkovej zmluvy (objednávky).
8. V prípade, ak Predávajúci zistí, že nemôže plniť predmet Rámcovej dohody resp. objednávky alebo ak je plnenie Rámcovej dohody/objednávky v dohodnutých termínoch ohrozené, je povinný o tejto skutočnosti bezodkladne informovať Kupujúceho. Predávajúci sa zaväzuje zabezpečiť plnenie predmetu Rámcovej dohody prostredníctvom subdodávateľa, v prípade, ak nie je schopný realizovať plnenie predmetu Rámcovej dohody vo vlastnej réžii. Kupujúci je oprávnený odstúpiť od Rámcovej dohody v prípade, ak Predávajúci nemôže plniť predmet Rámcovej dohody vo vlastnej réžii resp. prostredníctvom subdodávateľa.
9. Údaje o všetkých známych subdodávateľoch v čase uzatvorenie tejto Rámcovej dohody uvádza Predávajúci v Prílohe č. 2 tejto Rámcovej dohody. Zároveň sa Predávajúci s Kupujúcim dohodli, že Predávajúci vždy do 15 dní po skončení každého kvartálu platnosti tejto Rámcovej dohody zaktualizuje a zašle Kupujúcemu zoznam svojich subdodávateľov uvedený v Prílohe č. 2 tejto Rámcovej dohody, pričom túto aktualizáciu vykoná ku dňu vyhotovenia tohto zoznamu a v štruktúre uvedenej v Prílohe č. 2 tejto Rámcovej dohody. Ak Predávajúci v uvedenom termíne aktualizáciu nezašle Kupujúcemu, má sa za to, že zoznam subdodávateľov sa oproti poslednej verzii zoznamu nijako nezmenil. Zmluvné strany sa súčasne dohodli, že v prípade ak u Predávajúceho dôjde k zmene subdodávateľa počas plynutia kvartálu platnosti tejto Rámcovej dohody, je Predávajúci oprávnený nového subdodávateľa oznámiť Kupujúcemu aj mimo aktualizácie v zmysle tohto odseku a uvedené je považované za riadne oznámenie nového subdodávateľa.

**Článok VIII.**

**Zodpovednosť za škodu**

1. Každá zmluvná strana zodpovedá za priamu, zavinenú škodu spôsobenú druhej zmluvnej strane v súvislosti s plnením Rámcovej dohody za ďalej uvedených podmienok.
2. Vzniknutá škoda bude poškodenej zmluvnej strane uhradená za predpokladu riadneho preukázania jej vzniku, výšky, porušenia zmluvnej povinnosti a príčinnej súvislosti medzi týmto porušením a vznikom škody, ak navrátenie veci do pôvodného stavu nie je možné.
3. Žiadna zmluvná strana nebude zodpovedná druhej zmluvnej strane za nesplnenie alebo omeškanie s plnením svojich zmluvných záväzkov, ak takéto neplnenie bude vychádzať celkom alebo čiastočne z okolností  vylučujúcich zodpovednosť. Účinky vylučujúce zodpovednosť sú obmedzené na dobu, pokiaľ trvá prekážka, s ktorou sú účinky spojené.
4. Ustanovenie bodu 8.3. tohto článku sa uplatní za predpokladu, že druhá zmluvná strana bola oboznámená písomne o týchto okolnostiach a predpokladanej dobe ich trvania postihnutou zmluvnou stranou, ako náhle sa o ich výskyte dozvedela.

**Článok IX.**

**Doba platnosti Rámcovej dohody**

1. Táto Rámcová dohoda sa uzatvára na dobu určitú a to na 10 mesiacov odo dňa nadobudnutia účinnosti tejto Rámcovej dohody alebo do vyčerpania finančného limitu vo výške ..................... Eur bez DPH (slovom: ................... Eur bez DPH), ktorý má Kupujúci na tento účel vyhradený, podľa toho, ktorá z vyššie uvedených skutočností nastane skôr. Pre odstránenie akýchkoľvek nejasností a pochybností zmluvné strany berú na vedomie a podpisom tejto Rámcovej dohody sú uzrozumené s tým, že Kupujúci nie je povinný vyčerpať celý finančný limit uvedený v tomto bode Rámcovej dohody a Predávajúci nemá žiadny právny nárok na vyčerpanie takéhoto finančného limitu zo strany Kupujúceho.

**Článok X.**

**Odstúpenie od Rámcovej dohody, výpoveď a úhrada súvisiacich nákladov**

1. Pred uplynutím dohodnutej doby platnosti podľa článku IX. Rámcovej dohody možno túto Rámcovú dohodu ukončiť:

10.1.1. kedykoľvek písomnou dohodou zmluvných strán,

10.1.2. odstúpením od Rámcovej dohody v zmysle § 344 a nasl. Obchodného zákonníka,

10.1.3. výpoveďou, pričom výpovedná lehota sa stanovuje na tri mesiace, počítajúc od prvého dňa mesiaca nasledujúceho po doručení výpovede druhej zmluvnej strane.

1. Ak sa porušenie zmluvnej povinnosti zmluvnou stranou považuje v zmysle tejto Rámcovej dohody alebo v zmysle § 345 Obchodného zákonníka za podstatné porušenie Rámcovej dohody, môže oprávnená zmluvná strana od Rámcovej dohody odstúpiť, pokiaľ to písomne oznámi druhej zmluvnej strane bez zbytočného odkladu, najneskôr však do 15 dní po tom, ako sa o porušení dozvedela.
2. Za podstatné porušenie Rámcovej dohody sa považuje:

10.3.1. meškanie Predávajúceho s dodaním vozidla o viac ako 10 kalendárnych dní;

10.3.2. porušenie akejkoľvek povinnosti Predávajúceho v zmysle tejto Rámcovej dohody;

10.3.3. preukázané dodanie nekvalitného vozidla zavinené Predávajúcim; Predávajúci sa tejto zodpovednosti zbaví, ak preukáže, že riadne a včas upozornil Kupujúceho na chybné zadanie zo strany Kupujúceho a Kupujúci aj naďalej trval na dodaní vozidla,

1. Kupujúci môže odstúpiť od Rámcovej dohody v prípade, ak nastanú skutočnosti uvedené v § 19 zákona č. 343/2015 Z. z. o verejnom obstarávaní a o zmene a doplnení niektorých zákonov.
2. Odstúpením od Rámcovej dohody zanikajú všetky práva a povinnosti zmluvných strán z Rámcovej dohody, okrem nárokov na úhradu spôsobenej škody, nárokov na zmluvné resp. zákonné sankcie a úroky, ako aj nárok Kupujúceho na bezplatné odstránenie zistených vád už dodaného vozidla v záručnej dobe.
3. Odstúpenie od tejto Rámcovej dohody musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.
4. Povinnosť doručiť odstúpenie od tejto Rámcovej dohody, čiastkovej zmluvy, resp. výpoveď tejto Rámcovej dohody podľa tohto článku Rámcovej dohody sa považuje v konkrétnom prípade za splnenú dňom prevzatia odstúpenia od tejto Rámcovej dohody, čiastkovej zmluvy, resp. výpovede tejto Rámcovej dohody alebo odmietnutím toto odstúpenie od Rámcovej dohody, čiastkovej zmluvy, resp. tejto výpovede Rámcovej dohody prevziať. Ak sa v prípade doručovania prostredníctvom poštového podniku vráti poštová zásielka s odstúpením od tejto Rámcovej dohody, čiastkovej zmluvy, resp. s výpoveďou tejto Rámcovej dohody ako nedoručená alebo nedoručiteľná, považuje sa za doručenú dňom, v ktorom poštový podnik vykonal jej doručovanie (usiloval sa o doručenie v mieste uvedenom na obálke predmetnej zásielky). Zmluvné strany sa dohodli, že pre doručovanie Kupujúcemu je rozhodná adresa, ktorá je ako jeho sídlo uvedená v záhlaví tejto Rámcovej dohody a pre doručovanie Predávajúcemu adresa zapísaná ako jeho sídlo v obchodnom registri, a ak nemá svoje sídlo, adresa zapísaná ako jeho miesto podnikania v živnostenskom registri, ak Predávajúci preukazným spôsobom neoznámil Kupujúcemu novú inú adresu.
5. Ustanoveniami bodu 10.7. tohto článku Rámcovej dohody sa bude spravovať aj doručovanie ostatných písomností medzi zmluvnými stranami (napr. faktúry, upomienky, výzvy a pod.), ak to nie je v rozpore s kogentnými ustanoveniami všeobecne - záväzných predpisov alebo ustanoveniami tejto Rámcovej dohody.
6. Pri ukončení platnosti tejto Rámcovej dohody nebudú zmluvné strany povinné vrátiť plnenia poskytnuté im pred odstúpením od Rámcovej dohody druhou zmluvnou stranou a nebudú oprávnené žiadať vrátenie plnení poskytnutých pred odstúpením od tejto Rámcovej dohody druhej zmluvnej strane. Ukončením platnosti Rámcovej dohody zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj nárok Kupujúceho na bezplatné odstránenie zistených vád dodania, resp. záručných vád.

**Článok XI.**

**Spoločné a záverečné ustanovenia**

1. Rámcovú dohodu je možné meniť a dopĺňať len formou písomných a číslovaných dodatkov podpísaných obidvoma zmluvnými stranami. Akékoľvek iné zmeny alebo doplnenia sú neplatné. Uvedené sa netýka zmeny osôb zodpovedných za vecnú a odbornú komunikáciu uvedených v bode 11.2. tohto článku Rámcovej dohody, ktoré môže príslušná zmluvná strana zmeniť svojim jednostranným rozhodnutím doručeným v písomnej forme druhej zmluvnej strane, alebo prostredníctvom e-mailu a zmeny Prílohy č. 2 postupom v zmysle bodu 7.8. článku VII. Rámcovej dohody.
2. Zmluvné strany vyhlasujú a súhlasia s tým, že osobami zodpovednými za vecnú a odbornú komunikáciu v súvislosti s touto Rámcovou dohodou sú:
	1. za Predávajúceho: meno: ..., funkcia: ............., tel. ...,  e-mail: ................
	2. za Kupujúceho: Iveta Váczyová, funkcia: riaditeľ odboru dopravy a správy majetku,

tel. +421918 612 303, e-mail: iveta.vaczyova@apa.sk.

1. Zmluvné strany sa dohodli, že záväz­kový vzťah založený touto Rámcovou dohodou sa spravuje zákonom č. 513/1191 Zb. Obchodným zákonníkom v znení neskorších predpisov. Vo veciach neupravených touto Rámcovou dohodou sa zmluvný vzťah spravuje prísluš­nými ustanoveniami právnych predpisov.
2. Ak niektoré us­tanovenia tejto Rámcovej dohody stratili platnosť, alebo sú platné len sčasti alebo nes­kôr stratia platnosť, nie je tým dotknutá platnosť ostat­ných usta­novení. Namiesto neplatných ustanovení sa použije úprava, ktorá sa, čo naj­viac približuje zmy­s­lu a účelu tejto Rámcovej dohody.
3. Táto Rámcová dohoda nadobúda platnosť dňom jej podpísania zmluvnými stranami. Táto Rámcová dohoda je povinne zverejňovanou zmluvou v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení. Zmluvné strany berú na vedomie a súhlasia, že táto Rámcová dohoda vrátane všetkých jej súčastí a príloh bude zverejnená v Centrálnom registri zmlúv (ďalej len „register“). Register je verejný zoznam povinne zverejňovaných zmlúv, ktorý vedie Úrad vlády Slovenskej republiky v elektronickej podobe. Zverejnenie Rámcovej dohody v registri sa nepovažuje za porušenie ani za ohrozenie obchodného tajomstva a informácie označené v tejto Rámcovej dohode ako dôverné v zmysle § 271 ods. 1 Obchodného zákonníka sa nepovažujú za dôverné informácie. Rámcová dohoda je účinná dňom nasledujúcim po dni jej zverejnenia v registri.
4. Táto Rámcová dohoda sa vyhotovuje v štyroch rovnopisoch, z ktorých po podpísaní Kupujúci obdrží tri rovnopisy a Predávajúci obdrží jeden rovnopis.
5. Ak zanikne jedna zo zmluvných strán, prechádzajú jej práva z tejto Rámcovej dohody na jej právneho nástupcu.
6. Zmluvné strany vyhlasujú, že si túto Rámcovú dohodu prečíta­li, jej obsahu porozu­meli a na znak toho, že obsah tej­to Rámcovej dohody zodpovedá ich sku­točnej a slobodnej vôli, ju pod­písali.
7. Neoddeliteľnou súčasťou tejto Rámcovej dohody sú jej prílohy:

Príloha č. 1 – Technická špecifikácia a parametre tovaru, cena

Príloha č. 2 - Zoznam subdodávateľov

Príloha č. 3 – Zoznam servisných stredísk (predloží uchádzač)

Za Kupujúceho: Za Predávajúceho:

V Bratislave, dňa ............... V ......................., dňa ...............

.................................... ....................................

**Mgr. Jozef Kiss, MA.**

 generálny riaditeľ

 .....................................

**Príloha č. 1 Rámcovej dohody – Technická špecifikácia a parametre tovaru, cena**

**Príloha č. 2 Rámcovej dohody**

**Zoznam subdodávateľov**

|  |  |  |  |  |
| --- | --- | --- | --- | --- |
| **Por. číslo** | **Označenie subdodávateľa (obchodné meno, sídlo, IČO)** | **Osoba/osoby oprávnené konať v mene subdodávateľa (meno a priezvisko)** | **Tel. kontakt na osobu oprávnenú konať v mene subdodávateľa** | **Dátum narodenia osoby oprávnenej konať v mene subdodávateľa** |
| 1. |   |

|  |  |
| --- | --- |
|

|  |
| --- |
|  |

 |

 |  |  |
| 2. |  |  |

|  |
| --- |
|  |

 |  |

**Príloha č. 3 Rámcovej dohody – Zoznam servisných stredísk**